Is tionscnamh é CensusAtSchool atá dírithe ar litearthacht staitistiúil i scoileanna a fheabhsú agus feasacht a mhéadú maidir le tábhacht an daonáirimh náisiúnta agus na sonraí staitistiúla náisiúnta. Tugann an suíomh gréasáin deis do scoláirí ceistneoir gairid ar líne a chomhlánú agus anailís a dhéanamh ar thorthaí an ranga.
Foilsítear ceistneoir nua gach fómhar agus tá rannóga ar an suíomh gréasáin ina bhfuil ábhar tacaíochta/acmhainní d’ábhair éagsúla.
Is tionscadal comhoibritheach é CensusAtSchool idir Scoilnet – tairseach na Roinne Oideachais agus Scileanna do mhúinteoirí agus scoileanna in Éirinn – an Phríomh-Oifig Staidrimh agus foireann Forbartha Matamaitice SFGM.
Bhíothas in ann leanúint leis an tionscadal Census at School Ireland a bhuí le rannpháirtíocht Dominic Martignetti ag a raibh saineolas teicniúil agus taithí ag obair leis an mbuntionscadal sa Ríocht Aontaithe a bhí ríthábhachtach.
Stair an Tionscadail
Thosaigh an Royal Statistical Society Centre for Statistical Education (RSSCSE) an tionscadal Census at School sa bhliain 2000 i gcomhar leis an Oifig Náisiúnta Staidrimh sa Ríocht Aontaithe. Bhain an tionscadal, a bhí le reáchtáil aon bhliain amháin, le daonáireamh 2001 na Ríochta Aontaithe. Úsáideann na tuairisceáin ó cheistneoirí 1-8 ar shuíomh gréasáin reatha Census At School sonraí ó scoláirí sa Ríocht Aontaithe toisc nár thosaigh an tionscadal in Éirinn go dtí 2009.
Tá an tionscadal ar bun i roinnt tíortha eile anois freisin agus déantar na leasuithe cuí chun cultúr agus traidisiúin áitiúla a léiriú. Áirítear leo siúd: An Astráil, Ceanada, an tSeapáin, an Nua-Shéalainn, Queensland agus Stáit Aontaithe Mheiriceá.
Príobháideachas
Rinneadh an t-iniúchadh agus an tástáil is déanaí ar shuíomh gréasáin an tsuirbhé i Meán Fómhair 2020 do thionscadal CensusAtSchool.ie agus cruthaíodh ráiteas ar an 9 Meán Fómhair 2020. Rinne na comhpháirtithe atá i mbun CensusAtSchool.ie machnamh cúramach ar cheist an phríobháideachais agus rúndacht na sonraí:
Ní scaoilfear na sonraí chun sochair tráchtála ná chun leas aon chomhlachta sheachtraigh.
Is éard is cuspóir don tionscadal acmhainn shaibhir oideachais a sholáthar do mhúinteoirí agus do scoláirí araon chun feabhas a chur ar litearthacht agus ar fhoghlaim staitistiúil.
Cinntítear neamhainmníocht aonair toisc nach bhfuil ainmneacha ar na ceistneoirí a chuireann rannpháirtithe aonair isteach.
Tá rannpháirtíocht na scoláirí aonair deonach.
Tá rochtain ar thorthaí ranga teoranta. Nuair a chláraíonn múinteoirí don tionscadal ar dtús, seoltar pasfhocal chucu a ligeann dóibh rochtain a fháil ar achoimre de thorthaí a ranga. Bíonn na torthaí sin ar fáil i bhfoirm scarbhileoige agus ní bhíonn ainmneacha na scoláirí ná aitheantóirí ranga ná scoile iontu.
Ní úsáidtear an fhaisnéis a bhailítear ó scoláirí ach amháin do chuspóirí oideachais.
Déantar criptiú ar shonraí a chuirtear faoi bhráid na Príomh-Oifige Staidrimh le haghaidh anailís dheireadh na bliana agus déantar na sonraí a aistriú go slán ach Cliaint SFTP a úsáid. Tugann an Phríomh-Oifig Staidrimh aird ar do chearta príobháideachais phearsanta agus caithfear le haon eolas pearsanta a sholáthraíonn tú don Phríomh-Oifig leis na caighdeáin is airde slándála agus rúndachta, agus cloífear go hiomlán le prionsabail an Rialacháin Ghinearálta maidir le Cosaint Sonraí (an GDPR).
Ráiteas Inrochtaineachta
Cuirtear inneachar an tsuímh gréasáin seo ar fáil do gach duine a ghlacann páirt sa ghníomhaíocht foghlama de chuid CensusAtSchool.ie chun an ghníomhaíocht sin a úsáid agus a thuiscint.
Ba mhaith le foireann tionscadail CensusAtSchool go mbeadh taithí mhaith ag gach duine a úsáideann ár suíomhanna gréasáin agus ár suirbhéanna; chuige sin, ba cheart go mbeifeá in ann na rudaí seo a leanas a dhéanamh ar an suíomh gréasáin:
zúmáil isteach suas go 300% agus ní scaipfidh an téacs amach ón scáileán
nascleanúint a dhéanamh ar an gcuid is mó den suíomh gréasáin seo gach ach méarchlár a úsáid
nascleanúint a dhéanamh ar an gcuid is mó den suíomh gréasáin seo le bogearraí aitheanta cainte
éisteacht leis an gcuid is mó den suíomh gréasáin seo le léitheoir scáileáin
Mínítear conas is féidir le daoine a ríomhairí, a dtáibléid agus a bhfón cliste a dhéanamh níos éasca le húsáid ar My Computer My Way de chuid AbilityNet. Roinntear an fhaisnéis sin sna codanna seo a leanas: amharc, éisteacht, luaileach agus cognaíoch (difríochtaí foghlama). Cumhdaítear raon leathan gléasanna le bileoga fíricí is féidir a íoslódáil.
Rinneadh cáipéisí agus treoracha de chuid CensusAtSchool.ie a inrochtana agus arbh fhéidir. Ach ná bíodh drogall ort dul i dteagmháil linn chun tuilleadh faisnéise a fháil má bhíonn deacracht agat agus má theastaíonn formáid mhalartach uait.Féadfaidh tú na sonraí teagmhála seo a úsáid freisin chun aon fhadhb atá agat le hinrochtaineacht an inneachair seo a thuairisciú nó chun aiseolas a chur ar fáil faoin inrochtaineacht.
Téigh i dteagmháil linn chun muid a chur ar an eolas má thuairiscigh tú fadhb leis an suíomh gréasáin ach nach bhfuil tú sásta leis an bhfreagra a fuair tú.
Is féidir leat teagmháil a dhéanamh leis an gCoimisiún um Chomhionannas agus Cearta an Duine (EHRC) atá freagrach as Rialacháin Inrochtaineachta le haghaidh Chomhlachtaí na hEarnála Poiblí (Suíomhanna Gréasáin agus Feidhmchláir Mhóibíleacha) 2018 a fhorfheidhmiú.
Téigh i dteagmháil leis an ‘Equality Advisory and Support Service’.
Comhlíonann an suíomh gréasáin seo caighdeán 2.1 de chuid na dTreoirlínte maidir le hinrochtaineacht inneachair ar an nGréasán (WCAG) i bpáirt. Liostáiltear na réimsí neamhchomhlíonta thíos agus déantar cur síos ar an ngné nach gcomhlíonann na Treoirlínte, an fáth ar eisceacht atá inti nó an chaoi a mbeartaímid an neamhchomhlíonadh a réiteach.
Leagadh amach sa ráiteas na bealaí a bhfuil foireann tionscadail CensusAtSchool.ie ag oibriú chun inrochtaineacht shuíomh gréasáin an tsuirbhé a fheabhsú, lena n-áirítear:
Ó Mheán Fómhair 2020 ar aghaidh comhlíonfaidh aon inneachar nua a chruthaítear na rialacháin nua.
Tabharfar freagairt ghasta agus éifeachtach ar thuairiscí maidir le hinneachar neamhchomhlíonta.
Cuirfear pleananna i bhfeidhm chun uirlisí tríú páirtí a athbhreithniú agus a nuashonrú chun aon fhadhb atá le réiteach fós a chur ina ceart.